- Jeg var rasende på Øye
ARTIKKELEN ER OVER 14 ÅR GAMMEL Oppslaget var båtsertifikatsaken og avisens hovedkilde var båtmegler Erik Øye. - Øye hadde gitt en fremstilling som ikke jeg kjente meg igjen i, som fremstilte denne prosessen i et uriktig lys. Han sa til avisen at det ikke hadde vært en eksamenssituasjon, sa Røkke i retten i dag. Røkke var på sitt skip i Middelhavet utenfor Italia, da han så oppslaget. Rasende ringte han opp Øye fra skipet. - Det jeg sa i den samtalen, kan ikke ha vært sømmelig, sa Røkke. Ifølge Øyes første politiforklaring sa Røkke til båtmegleren at de måtte samkjøre sine forklaringer rundt båtsertifikatene. Men det kunne ikke Røkke huske i retten i dag. - Jeg husker ikke samtalen. Så hissig som jeg var da, var verken sunt eller godt. Jeg var rasende på Øye, sa Røkke.Røkke forklarte seg også om det han oppfattet som et rentMilliardæren ble da spurt om han ville investere 20 millioner kroner i prospektet, som ifølge Røkke ble overlevert i en blå perm sammen med en beskjed fra Øye. - Beskjeden var at hvis jeg ikke investerte i det prospektet, så ville han gjøre en avtale med politiet og fortelle det påtalemyndigheten ønsket. I stedet for en straff ville han da få et forenklet forelegg eller en bot, sa Røkke. Han fortalte at han ble svært irritert over det han oppfattet som utpressing, og at kastet Zaborowski ut av sitt kontor med beskjed til Øye om at han ville kontakte politiet om saken. Da Øye fikk beskjed om dette, skal han ha blitt svært spak og bedt om å få en telefonkonferanse med Røkke. Det sa Røkke nei til. - Jeg ba Zaborovski gå til politiet og fortelle alt. Også det som kunne være ufordelaktig for meg.Aktor Susie Bergstrand ville også at Røkke skulle forklare seg om 5 millioner kroner som Røkke ifølge ett av aktors vitner skal ha betalt Øye for å endre forklaring. Røkke avviste at han hadde betalt Øye eller andre vitner noe som helst. - Det har absolutt ikke skjedd på noen som helst måte. - Har Erik Øye forandret forklaring i båtsertifikatsaken? - Slik jeg ser det har han gitt en presisering som er mer i samsvar med hendelesforløpet som jeg mener er riktig, ja, svarte Røkke.
Da Kjell Inge Røkke så Dagens Næringslivs forside 20. august 2001, ble han rasende og ringte båtmegler Erik Øye.